钦定古今图书集成/明伦汇编/氏族典/第087卷 > 《廖用贤尚友录》 > 卢景裕
## 钦定古今图书集成/明伦汇编/氏族典/第087卷 > 《廖用贤尚友录》 > 卢景裕

按《魏书卢景裕传》：“景裕，字仲孺，小字白头，范阳涿人。
少聪敏，专经为学，止于园舍，谦恭守道，贞素自得。前
废帝初，国子博士参议正声，甚见亲遇，待以不臣之
礼。永熙初，以例解，天平中，还乡里。景裕从兄仲礼据
乡作逆，逼其同反，以应元宝炬。齐献武王命都督贺
拔仁讨平之。闻景裕经明行著，驿马特征，既而舍之”，
使教诸子。齐文襄王入相，于第开讲，招延时儁，令景
裕解所注《易》。元颢入洛，以为中书郎。普泰初，复除国
子博士。进退其间，未曾有得失之色。性清静，淡于荣
利，敝衣麤食，恬然自安。兴和中，补齐王开府属，卒于
晋阳。